### 18.    Beslutning om at igangsætte planlægning for dagligvarebutik, Ugerløsevej 2b, [adresse]

**Åbent**

Sagsnr.: 326-2016-25672       J.nr.: 01.02.15           Jon Winther.:
326-2017-198619

**Sagstype**

Beslutning.

**Resume og sagens baggrund**

Projektudvikler Internorr anmoder Kalundborg Kommune om at
igangsætte planlægning, der giver grundlag for at etablere en dagligvarebutik i
tilknytning til [adresse], ud til [adresse]. At etablere en butik på
lokaliteten forudsætter, at der gennemføres et tillæg til kommuneplanen samt
udarbejdes en lokalplan. Sagen lægger op til udvalgets stillingtagen til, om
processen skal sættes i gang.

**Indstillinger**

Chefen for Plan, Byg og Miljø
indstiller, at:

1. Der indkaldes ideer og forslag til planlægningen for dagligvarebutik ved
Ugerløse med henblik på at udarbejde forslag til kommuneplantillæg.

2. Indkaldelsen tager afsæt i de hovedlinjer, som beskrives i ansøgningen,
jf. bilag 2.

**Behandling**

Teknik- og Miljøudvalget.

**Sagsfremstilling**

*Baggrund*

Projektudvikler Internorr ønsker mulighed for at opføre en
dagligvarebutik på op til 1.200 m2 på en del af ejendommen
Ugerløsevej 2b, jf. matr. nr. 3a, [adresse], Rosa Mathiesen. Projektområdet udgør ca.
6.900 m2 og ligger i tilknytning til Ugerløse, umiddelbart uden for
landsbyafgrænsningen mod øst, på hjørnet af Ugerløsevej og [adresse]
(se oversigtskort bilag 1). Ejendommen ligger i landzone og forbliver i
landzone.

I henhold til kommuneplanens retningslinjer er der tale om
en enkeltstående butik til lokalområdets forsyning. Projektudvikler har
indledende redegjort for, at afstanden er mere end 500 m til nærmeste butik
(Rosa Mathiesen) og at der vurderes at være et tilstrækkeligt lokalt opland til butikken.
Ansøgning er vedhæftet (bilag 2).

*Om projektet*

Projektudvikler beskriver i hovedtræk det påtænkte projekt:

· Butikken disponeres på den nordlige del af grunden, med
parkeringspladser ud mod Ugerløsevej.

· Butikken opføres så bygning og omgivelser indpasses i
omgivelserne med respekt for det omgivende landsbymiljø.

· Bygningen opføres i en enkel arkitektonisk stil med en afdæmpet
skiltning. Facaden udføres i mørke tegl, taget som saddeltag eller valmet tag
med listedækket tagpap.

· P-pladsen anlægges som en grøn p-plads og der disponeres med
cykelparkering.

· Der tænkes generelt i et grønt helhedsindtryk med beplantning
langs dele af bygningen samt grønne udenomsarealer.

Projektudvikler oplyser, at Vejdirektoratet, jf.
oversigtsforhold til [adresse], ikke har bemærkninger, såfremt indkørsel til
butikken placeres i tilstrækkelig afstand fra [adresse].

En foreløbig dispositionsplan fremgår af vedlagte bilag 2,
s. 4.

*Kommuneplantillæg og lokalplan*

Projektet forudsætter, at der gennemføres et tillæg til
kommuneplanen, der udvider afgrænsningen for [adresse], samt fastlægger
de nærmere rammer for lokalplanlægningen. Projektet forudsætter tillige, at der
udarbejdes en lokalplan.

Kommuneplantillægget vil også skulle behandle kommuneplanens
retningslinjer for enkeltstående butikker til lokalrådets forsyning, herunder
størrelsen på butikker, der iht. ny planlov kan etableres på op til 1.200 m2
(jf. 1.000 m2 i kommuneplanens gældende retningslinjer).

Processen forudsætter, at der indledningsvis indkaldes ideer
og forslag med henblik på planlægningsarbejdet (jf. planloven).
Administrationen anbefaler, at denne proces gennemføres med en 4 ugers
høringsfrist og at Teknik- og Miljøudvalget herefter tager stilling til, om planplanprocessen
skal fortsætte.

**Økonomiske konsekvenser**

Ingen.

**Bilag**

|  |  |
| --- | --- |
| Bilag 1 - oversigtskort, Ugerløsevej 2b | 326-2018-32106 |
| Bilag 2 - Ansøgning om dagligvarebutik, Ugerløsevej 2b | 326-2018-34813 |